The Mamas & the Papas

**The Mamas & the Papas** (na debutovom albume: **The Mama's and the Papa's**) bola americká folk-rocková vokálna formácia, ktorá patrila medzi významné skupiny, ktoré prevažne v druhej polovici 60. rokov formovali juhokalifornskú popovú scénu. V tomto období (spolu s krátkym účinkovaním v roku 1971) vydala päť hudobných albumov, pričom do hitparádovej *„Top 40“* sa dostalo jej jedenásť singlov. The Mamas & the Papas predali na celom svete skoro 40&nbsp;miliónov hudobných nosičov. 

Skupina vynikala kombináciou harmonických mužských a ženských hlasov, ale tiež prepojením ostrých skladieb a ich aranžmánov. Členovia skupiny sa zároveň podieľali aj na koncepte a organizácii hudobne významného festivalu v Monterey, kde sa po prvýkrát preslávili hviezdy ako Jimi Hendrix, či Janis Joplin. Skladby The Mamas & the Papas, „California Dreamin'“, či „San Francisco (Be Sure to Wear Flowers in Your Hair)“ od Scotta McKenzieho, sú pokladané za neoficiálne hymny kontrakultúry 60. rokov a Leta lásky Hippies, ktoré sa konalo v roku 1967. Už v tom čase ich časopis *[[Life (časopis)|Life]]* označil za „najtvorivejšiu hudobnú popovú  skupinu s prvým naozaj novým vokálnym zvukom od čias Beatles“.

## Biografia
The Mamas & The Papas sa vyformovali z hnutia New Folk (Nový folk) na konci 50. a začiatku 60. rokov. Spevák a gitarista John Phillips, ženatý s Michelle Philips, ktorá v tom čase ašpirovala na modelku, bol v tom čase súčasťou folkového tria Journeymen, kam patrili aj Dick Weissmann a budúci spoluhráč Scott McKenzie. Speváčka Cass Elliot v tom čase patrila k zoskupeniu Big Three, pričom Kanaďan Denny Doherty pôsobil s inou formáciou, Halifax Three. Okolo polovice 60. rokov sa Elliotová s Dohertym stretli v „krátko žijúcej" skupine Mugwumps, ktorá sa stala známou viac kvôli hudobníkom, ktorí z nej vzišli, než kvôli hudbe samotnej. Členmi Mugwumps boli aj John Sebastian a Zal Yanovsky, zakladatelia neskoršej populárnej skupiny The Lovin´ Spoonful.

John, Michelle a Denny zase vystupovali s dočasnou kapelou New Journeymen. Tá vznikla potom, čo sa predošlé trio rozpadlo a jeho členovia boli nútení splniť záväzky vyplývajúce z uzavretého kontraktu. V r. 1965 odišla trojica do St. Thomas vo Virgin Islands skladať a cvičiť nový repertoár, kde sa k nim pridala Cass Elliot. Štvorica sa premiestnila do Los Angeles, kde podpísala zmluvu s nahrávacím labelom Lou Adler´s Dunhill. Z pôvodného rýchleho pomenovania Magic Circle zmenili názov skupiny na The Mamas and the Papas. Už ich prvý album z r. 1966, nazvaný If You Can Believe Your Eyes and Ears, bol vrcholovým momentom vo zvuku vokálnych skupín zo západného pobrežia. Album obsahoval aj „hymnickú" skladbu „California Dreamin´“, ktorá sa postarala o začiatok migrácie blúdiacich mladých ľudí hippie éry smerom do Kalifornie. Michelle Phillips o skladbe neskôr povedala: *„Už ani neviem povedať, koľko ľudí mi v priebehu tých rokov povedalo, že do Kalifornie prišli preto, lebo počuli California Dreamin´… (…) …zmenilo im to život.“*

## Diskografia
### Štúdiové albumy
* 1966 – *[[If You Can Believe Your Eyes and Ears]]* 
* 1966 – *[[The Mamas & the Papas (album)|The Mamas & the Papas]]*  
* 1967 – *[[Deliver]]*  
* 1968 – *[[The Papas & The Mamas]]*  
* 1971 – *[[People Like Us]]* 

### Kompilácie
* 1967 – *Farewell To The First Golden Era* 
* 1968 – *Golden Era, Vol. 2* 
* 1969 – *Hits Of Gold* 
* 1969 – *16 Greatest Hits* 
* 1973 – *20 Golden Hits*

### Single
* 1965 – „Go Where You Wanna Go“/„Somebody Groovy“
* 1965 – „California Dreamin'“/„Somebody Groovy“
* 1966 – „Monday, Monday“/„Got A Feeling“
* 1966 – „I Saw Her Again“/„Even If I Could“
* 1966 – „Words of Love“/„Dancing in the Street“
* 1966 – „Look Through My Window“/„Once Was A Time I Thought“
* 1967 – „Dedicated to the One I Love“/„Free Advice“
* 1967 – „Creeque Alley“/„Did You Ever Want To Cry“
* 1967 – „Glad to Be Unhappy“/„Hey Girl“
* 1967 – „Dancing Bear“/„John's Music Box“
* 1967 – „Twelve Thirty“/„Straight Shooter“
* 1968 – „Safe In My Garden“/„Too Late“
* 1968 – „Dream a Little Dream of Me“/„Midnight Voyage“
* 1968 – „For The Love Of Ivy“/„Strange Young Girls“
* 1968 – „Do You Wanna Dance“/„My Girl“
* 1971 – „Step Out“/„Shooting Star“

## Referencie

Kategória:Hudobné skupiny USA